section_heading: Djetinjstvo
paragraph_text: Kada se Kes rodila, njezina majka Martis je poželjela da Kes jednog dana vidi sunce. Njezin otac umro je nedugo nakon njezinog prvog rođendana.<br>Kao većina Okampi, Kes je provela rano djetinjstvo duboko unutar planeta. Za razliku od drugih pripadnika svoje vrste, vjerovala je u priče o legendarnim mentalnim moćima Okampa. Inače po prirodi je vrlo radoznala osoba, pa je slušajući priče o životu na površini planeta odlučila pobjeći iz grada nakon očeve smrti 2371. godine. Uspjela je pronaći jednu rupu u zaštitnom polju koje je vrsta Skrbnik postavio da bi zaštitio grad i njegove stanovnike. Nakon što se probila na površinu, zarobili su je pripadnici sekte Kazon-Ogla, koja je na površini osnovala koloniju. Zadržali su ju kao ropkinju i mučili je kako bi saznali prolaz do grada Okampa. Tijekom svog prebivanja kod Ogla, upoznala je Talaksijanca Neelixa. Zaljubili su se jedno u drugo, pa joj je Neelix obećao da će je spasiti. Spasio ju je uz pomoć Voyagera, i oboje su odlučili ostati na brodu.